Wan
Kanica i Leb Lwo okubbe i kom Kanica me leb munu ma nyinge kilwongo ni Tic Deyo Pa Eloim (Eloim Glory Ministries).
- Wan Kanica me nebi, wamiyo kwena pa YAWE.
- Walego pi nigonyne ki nicang.
- Watikke i pwonyo lok acoya pa Lacwec nicakke i Kop Macon wa Kop Manyen me keyo nilare pa lwak ma en Lacwec ocweyogi.
Dul pwonywa ma pire tek aye kwako lok kom lanyut pa jo aligo pa lamone, ki lanyut ma waco kace ngat mo opoto ki i lwongo pa Lubanga (1Temceo 4: 1-3).
Makatala
Makatala ma megwa waco ni Dongo Lakaracel; man tere ni wamito dano gudong ducu i ngec me lok pa Lubanga Eloim.
Niyewa
Wan waye ni Lubanga ma nyinge mukene Eloim onyo YAWE aye Lacwec mucweyo polo ki lobo (Acakki 1:1). En tye kwo dok mito ni dano guwor en (Acakki 3:9). I acakki piny, dano gupoto woko ki i woro Lubanga pi bal, pien dano guworo dog Catan aye me kakar woro dog Eloim (Acakki 3:1-6).
I yo ngeye Eloim oryemo dano woko ki i potone ci owaco ni myero gucak pwuro ngom ki cinggi (Acakki 3:23). Naka i ngye, en ocwalo lwak lunebi mapol ka pwonynyo dano i lok kom cik ma mege. Gwokko cik obedo me konynyo dano wek otud wat i kingi gin ki Lacwec obed matek (Luka 10:25-28). Dano dok gupoto i te cik tyen mapol. Ci Lacwec owaco ni en ebitimo lammo dog (gicikke) manyen ki dano ma wek cik mere ducu kibicoyo ne i cwiny dano matwal (Yeremiya 31:31-34). Me cobbo lammo dog man, Lok pa Lacwec ducu wa ki cik ma kelo nilarre weng, yam con olokke odoko Dano ci obedo i wilobo i mwaka makato alip aryo mukato angec (Lakana 1:1-14).
Dano nu kicako nyinge ni Yacua Mociya ma kigonyo tere i leb mapat pat, mogo ni Yecu Kricito. Mociya tere ni ngat ma Ya owiro ki Mo. Ya cung pi nying Lacwec YAWE, dok Cua onyo CWA tere ni Lalar, calo kit ma carolok wa tye ni “Acung i wibye ci awaco ni Cua We…”. Man ducu tye ka waciwa ni Lacwec aye Lalar. Ka in ijolo Yacua Mociya ma ilwongo ni en obin i adunu ni, gin ma nongo itye ka penynyo ki bot Lacwec aye ni oco cik mere i cwinyi, i tipuni ma weko nyiko in cok bote. I ngeye tipu ni dong woro Lacwec atir. Lalar yam owaco ni kare bibino ma luwor woro matir gibiworo Lubanga i tipu doki i ada pien Won tye ka yenynyo jo macalo meno me woro en (Lakana 4: 21-23).
Wan bene waye i konyo lwak ma gitye i atwom me mony, twaltwalle walego dok wacwalo dwanwa pi lwak ma mony tye i lobogi. Watimo man pien lok acoya waco ni bedo ki niye keken labongo kettone i tic konynye peke, meno niye ma nongo oto woko libok (Yakobo 2:14-26).
“Wutmegina, konynye ngo ka ngat mo waco ni en etye ki niye ce pe keto i tic? Tika niye nu twero laro en? Ka omego mo nyo lamego mo tye munero kwo obwoyo matye labongo gin acama, ce ngat mo i kinwu owaco bote ni, Cet ki kuc, bed ma komi lyet dok ma iyeng; makun nongo pe wumiyo jami ma mitte; konynye ngo?: I yo acellu bene niye ka kor ticce peke ci nongo oto woko libok ….”
bjn_Latn bos_Latn quy_Latn quy_Latn mri_Latn mri_Latn smo_Latn luo_Latn knc_Latn luo_Latn luo_Latn luo_Latn luo_Latn luo_Latn